Document ID: 31995R0822

ΚΑΝΟΝΙΣΜΟΣ (ΕΚ) αριθ. 822/95 ΤΗΣ ΕΠΙΤΡΟΠΗΣ της 12ης Απριλίου 1995 για τροποποίηση του κανονισμού (ΕΚ) αριθ. 2577/94 περί θεσπίσεως ειδικών μέτρων όσον αφορά τα πιστοποιητικά εξαγωγής βύνης που εκδίδονται μεταξύ της 1ης Αυγούστου και της 31ης Δεκεμβρίου 1994
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 9 παράγραφος 2 και το άρθρο 13 παράγραφος 6,
Εκτιμώντας:
ότι ο κανονισμός (ΕΚ) αριθ. 1521/94 της Επιτροπής της 29ης Ιουνίου 1994 για τον περιορισμό της διάρκειας ισχύος των πιστοποιητικών εξαγωγής που περιλαμβάνουν ή όχι προκαθορισμό της επιστοφής κατά την εξαγωγή (2), έχει περιορίσει έως τις 30 Ιουνίου 1995 τη διάρκεια ισχύος των πιστοποιητικών εξαγωγής των οποίων η διάρκεια ισχύος υπερβαίνει την ημερομηνία αυτή 7 ότι, ωστόσο, στο άρθρο 4 του εν λόγω κανονισμού, προβλέπεται η δυνατότητα να ληφθούν άλλα μέτρα προκειμένου να αποφευχθεί η διακοπή στις συναλλαγές των γεωργικών προϊόντων 7 ότι ο κανονισμός (ΕΚ) αριθ. 2577/94 της Επιτροπής περί θεσπίσεως ειδικών μέτρων όσον αφορά τα πιστοποιητικά εξαγωγής βύνης που εκδίδονται μεταξύ της 1ης Αυγούστου και της 31ης Δεκεμβρίου 1994 (3), έχει προβλέψει την χορήγηση πιστοποιητικών δεύτερης έκδοσης κατά τη διάρκεια της περιόδου από τις 21 Μαρτίου έως τις 3 Απριλίου 1995 7 ότι, λόγω καθυστερήσεως της εφαρμογής της νομοθεσίας που αφορά την εφαρμογή της γεωργικής συμφωνίας του Γύρου της Ουρουγουάης, πρέπει να μεταφερθούν σε μεταγενέστερη ημερομηνία τόσο η προθεσμία αυτή όσο και η ημερομηνία ανακοινώσεως στην Επιτροπή του συνολικού αριθμού των πιστοποιητικών της δεύτερης έκδοσης 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2577/94 τροποποιείται ως εξής:
1. στο άρθρο 1, η δεύτερη περίπτωση αντικαθίσταται από το ακόλουθο κείμενο:
«- "πιστοποιητικό δεύτερης έκδοσης", τα πιστοποιητικά που υποκαθιστούν το αρχικό και εκδίδονται με τον παρόντα κανονισμό μεταξύ της 21ης Μαΐου και της 6ης Ιουνίου 1995,»
2. στο άρθρο 2:
- στην πρώτη παράγραφο, η περίοδος «21 έως 31 Μαρτίου 1995» αντικαθίσταται από την περίοδο «21 έως 31 Μαΐου 1995»,
- στην παράγραφο 4, η ημερομηνία «3 Απριλίου 1995» αντικαθίσταται από την ημερομηνία «6 Ιουνίου 1995».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 21 Μαρτίου 1995.
Ωστόσο, οι αιτήσεις που θα υποβληθούν κατά την περίοδο από τις 21 έως 31 Μαρτίου θα θεωρηθούν ότι έχουν υποβληθεί κατά την περίοδο από τις 21 έως τις 31 Μαΐου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Απριλίου 1995.

Labels: 3
17